فڕۆکەخانەی نێونەتەوەییی نیوارک لیبەرتی

فڕۆکەخانەی نێونەتەوەییی نیوارک لیبەرتی فڕۆکەخانەیەکی نێونەتەوەییی سەرەکییە لە ویلایەتی نیوجێرزیی ئەمریکا، کە خزمەت بە ناوچەی کلانشاری نیویۆرک دەکات. فڕۆکەخانەکە دەکەوێتە ھەردوو شاری نیوارک و شاری ھاوسێی ئێلیزابێت، و دەکەوێتە سەر سنووری نێوان کەرتەکانی ئێسێکس و یوونیون. خاوەندارێتیی فڕۆکەخانەکە بۆ ئەم دوو شارە دەگەڕێتەوە، و بە گرێبەستی بەکرێدان دراوەتە دەست لایەنی بەڕێوەبەرەکەی کە بریتییە لە دەسەڵاتی بەندەرەکانی نیویۆرک و نیوجێرزی. دەکەوێتە نزیکەی ٤٫٥ میل (٧٫٢ km) لە باشووری ناوشاری نیوارک و ٩ میل (١٤ km) لە ڕۆژاوا-باشووری ڕۆژاوای مانھاتن، و دەروازەیەکی سەرەکییە بۆ گەشتکردن بەرەو ئەورووپا، ئەمریکای باشوور، کارائیب و ئاسیا. فڕۆکەخانەکە دووەم قەرەباڵغترین فڕۆکەخانەیە لە سیستمی فڕۆکەخانەکانی نیویۆرکدا، کە لە دوای فڕۆکەخانەی نێونەتەوەییی جۆن ئێف کێنێدی و لە پێش فڕۆکەخانەی لاگواردییا دێت. سەرچاوەکان دەروازەی ویلایەتە یەکگرتووەکانی ئەمریکا دەروازەی فڕین